Mentavajaus salos

Mentavajaus salos () – apie 70 Indonezijai priklausančių salų grandinė Indijos vandenyne, prie vakarinių Sumatros salos krantų, atskirtos Mentavajaus sąsiauriu. Sudaro Vakarų Sumatros provincijos regenciją. Didžiausios salos: Siberutas (4030 km²), Sipura, Šiaurės Pagajus, Pietų Pagajus. Plotas 6100 km². Gyventojų skaičius: 93 300 (2019 m.).Mentavajaus salos. Visuotinė lietuvių enciklopedija. Nuoroda tikrinta 2021-11-15. Centras – Tua Pedžatas (Sipuros s.). Dauguma salų gyventojų yra mentavajai.

Mentavajaus regencija padalinta į 4 padalinius: Pagai Utara Selatan, Sipora, Siberut Selatan ir Siberut Utara.

Salos kalvotos, didžiausias aukštis 368 m (Pagai Selatano saloje), veši drėgnieji atogrąžų miškai. Palei krantus driekiasi koralų rifai. Gyventojai verčiasi gyvulininkyste, miško produktų rinkimu, medžiokle, žvejyba.

Salose yra endeminių gyvūnų: Mentavajaus gibonų, Mentavajaus makakų, simakobų. Siberuto saloje įsteigtas Siberuto nacionalinis parkas.

 Šaltiniai 


Kategorija:Indonezijos regencijos